નવજાત શિશુથી લઈને યૌવનાવસ્થા સુધી શરીરમાં ઘણાય બદલાવ આવે છે અને એ આપણે બધાય જાણીએ છીએ. 1ર વર્ષની ઉંમરથી 1પ વર્ષની ઉંમર સુધી શરીરની લંબાઈમાં સૌથી વધારે ગ્રોથ જોવા મળે છે. સ્વાભાવિક છે કે એ સમયે હાડકાંની લંબાઈ સૌથી વધારે વધે છે. આમ જોવા જઈએ તો હાડકાંની લંબાઈ વગેરેમાં પરિવર્તન બાળપણથી 16-17 વર્ષ સુધી ખાસ જોવા મળે છે, પરંતુ જૂનાં હાડકાંનો ઘસારો અને નવાં હાડકાંનું બનતાં રહેવું તે આજીવન ચાલતું જ રહે છે. 30થી 3પ વર્ષની ઉંમર સુધી નવાં હાડકાં બનવાનું કામ ઝડપથી ચાલ્યા કરે છે, પરંતુ તેના પછી હાડકાંના નિર્માણને બદલે ઘસારો વધારે જોર પકડે છે, જેના કારણે હાડકાંમાં પહેલાં જેવી શક્તિ રહેતી નથી. આ પ્રકારે આ ક્રિયા ઉંમરની સાથે જોડાયેલી છે, પરંતુ મહિલાઓમાં રજોનિવૃત્તિ પણ એક મુખ્ય કારણ છે. રજોનિવૃત્તિ પછી મહિલાઓમાં ડિંબ ગ્રંથિઓ ઇસ્ટ્રોજન હોર્મોન્સ બનાવવાનું બંધ કરી દે છે, જેની સીધી અસર હાડકાં પર પડે છે. આ બધુ જોતાં એમ કહી શકાય કે હાડકાનું નબળા બનવું પુરુષોમાં 40 વર્ષ પછી અને સ્ત્રીઓમાં રજોનિવૃત્તિ પછી શરૂ થઈ જાય છે. અને આ હાડકાંની નબળાઈને અસ્થિભંગુરતા રોગના નામથી ઓળખવામાં આવે છે. આમ આ રોગ વૃદ્ધાવસ્થાનો રોગ કહેવાય છે, જેમાં બે પ્રકાર છેઃ ટાઇપ -1 અને ટાઇપ -ર. 1. ટાઇપ-1માં પ1થી 70 વર્ષના મધ્યમ આયુષ્યના પુરુષ અને રજોનિવૃત્તિ થઈ ગઈ હોય તેવી સ્ત્રીઓ. ટાઈપ-રમાં 70થી વધારે આયુષ્યની સ્ત્રીઓ અને 80થી વધારે ઉંમરના પુરુષોમાં આ રોગ સામાન્ય રૂપથી જોવા મળે છે.